Държавен вестник, бр. 95, 2023 г., стр. 19

БРОЙ  95	
Д Ъ Р Ж А В Е Н  В Е С Т Н И К 	
СТР.  19  
2. анализира потребностите, планира и 
организира осъществяването на подбора и 
квалификацията на служителите в минис­
терството, включително в задграничните 
представителства;
3. подпомага постоянния секретар при 
изпълнението на функциите му по чл. 14, 
ал. 2, т. 9 – 13;
4. изготвя предложения за промени в нор­
мативната уредба в областта на човешките 
ресурси в дипломатическата служба и за актове 
на министъра в нейно изпълнение;
5. изготвя становища по проекти на акто­
ве във връзка с управлението на човешките 
ресурси в държавната администрация;
6. осигурява информационно и технически 
работата на Кариерната комисия;
7. изготвя документите, свързани с въз­
никването, изменението и прекратяването на 
трудовите и служебните правоотношения, в 
т.ч. за назначаване и преназначаване на слу­
жителите на длъжности в министерството и 
в задграничните представителства в рамките 
на годишната ротация, включително изготвя 
съответните документи, свързани с ротацията;
8. разработва проектите на длъжностното 
и поименното разписание на служителите в 
министерството;
9. поддържа административния регистър 
в частта, съдържаща информация за: адми­
нистративните структури и ръководните им 
органи, незаетите длъжности в администраци­
ята, обявленията за конкурсите за държавни 
служители и служебните правоотношения;
10. разработва политики за повишаване мо­
тивацията на служителите в министерството, 
включително по предложение на ръководите­
лите на съответните структурни звена; 
11. консултира ръководителите на структур­
ните звена и служителите по въпроси, свързани 
с управлението на човешките ресурси и със 
създаването на условия за добра мотивация 
на служителите;
12. анализира и планира политиката по 
работните заплати, като изготвя и предлага 
мерки за подобряване на системата за заплаща­
не и финансово стимулиране на служителите;
13. изготвя становища по жалби и заявления 
на служители по кадрови въпроси, както и 
предложения за решаването им;
14. изготвя и поддържа база данни на 
командировани национални експерти на 
международни длъжности и български граж­
дани, работещи в Европейския съюз и в 
международни организации (ООН, ОССЕ, 
НАТО и др.), осъществява дейности в процеси 
на координиране и предлага кандидатури,  
изискващи национална подкрепа;
15. осъществява процедури по подбор на 
български експерти, наблюдатели и добро­
волци съгласувано с ресорната дирекция, 
която наблюдава съответната международна 
организация или отговаря за двустранните 
отношения със съответната държава;
16. организира процеса на учебни стажове 
в министерството, в т.ч. в рамките на опера­
тивните програми; поддържа база данни на 
издадените удостоверения и препоръки;
17. осъществява методическа и координа­
ционна роля по отношение на обучението на 
служителите, назначени на длъжност „ста­
жант-аташе“, и организира изпита за придоби­
ване на първи дипломатически ранг „аташе“;
18. отговаря за приобщаването на новите 
служители в администрацията;
19. поддържа кадрова информационна 
система и картотека със служебни досиета, 
включващи личните и кадровите дела на 
служителите в министерството;
20. упражнява контрол за съответствието 
от страна на служителите на изискванията 
за заемане на длъжности в дипломатическата 
служба;
21. издава, заверява и периодично акту­
ализира служебните и трудовите книжки и 
удостоверения за служебен и трудов стаж на 
служителите в министерството;
22. поддържа регистъра на подадените 
декларации по чл. 35, ал. 1 от Закона за про­
тиводействие на корупцията и за отнемане на 
незаконно придобитото имущество;
23. осъществява дейности по привеждане­
то в изпълнение на влезлите в сила съдебни 
решения за възстановяване на работа на 
служители, на които прекратяването на тру­
довото или служебното правоотношение в 
министерството е било признато за незаконно;
24. организира подготовката на служите­
лите за дългосрочно командироване;
25. администрира възникването, изменяне­
то и прекратяването на правоотношенията с 
директора на Дипломатическия институт към 
министъра на външните работи, с директора 
на Държавния културен институт към минис­
търа на външните работи и с изпълнителния 
директор на Изпълнителната агенция за бъл­
гарите в чужбина;
26. съхранява дисциплинарни дела, образу­
вани и разглеждани от Дисциплинарния съвет;
27. подпомага министъра при осъществя­
ване на политиката в областта на социалното 
сътрудничество;
28. подпомага министъра при осъществява­
не на политиката по защита от дискриминация 
и равни възможности;
29. подпомага дейността по защита на 
личните данни;
30. осигурява необходимите условия за 
изпълнение на препоръките на Комисията 
за защита на личните данни в съответствие 
със Закона за защита на личните данни от 
компетентността на дирекцията;